Regimentschefen havde i dag fornøjelsen af at lykønske medlemmer af Slagelse Garnison Idrætsforening (SLGI) for fremragende resultater i 2. halvår af 2016.
Regimentschefen kunne ønske Line tillykke med et dobbelt nordisk mesterskab i moderne femkamp. Line tog ikke bare 1. pladsen for juniorer, hun snuppede også senior-titlen!
Og når nu Line alligevel havde varmet op, hjembragte hun også 2 x sølvmedaljer fra DM i Biathlon, på henholdsvis kort og lang bane.
Ligeledes kunne regimentschefen lykønske de værnepligtige fra V Bataljon/Gardehusarregimentet med de flotte resultater ved Danmarks- og forbundsmesterskaberne i Militær Femkamp, samt ved forbundsmesterskaberne i Cross Country, hvor det bla. blev til 1,2 og 3 plads i stafet for værnepligtige.